પાટીદાર અનામત આંદોલન વખતે શહીદ થયેલા યુવાનોના પરિવારને ન્યાય અપાવવા શહીદ યાત્રાની ઊંઝાથી શરૂઆત થઇ હતી. રવિવારે બપોરે શહીદ યાત્રા સુરતના વરાછા વિસ્તારમાં આવી ત્યારે પાસના નેતા હાર્દિક પટેલ હાજર હતા. માનગઢ ચોક ખાતે સરદારની પ્રતિમાને વંદન કર્યા પછી હાર્દિકે કહ્યું હતું કે ગુજરાતમાં મહિલાઓ સલામત નથી અને જગતનો તાત ખેડૂત પરેશાન છે. ગુજરાતમાં ભાજપનું મોડલ નિષ્ફળ ગયું છે. હાર્દિકે બિહારમાં કાયદો વ્યવસ્થા ગુજરાત કરતા વધુ સારી હોવાનું કહ્યું હતું. સુરતના કન્વીનર ધાર્મિક માલવિયાએ કહ્યું કે આંદોલન વખતે શહીદ થયેલા યુવાનોના પરિવારને આજ સુધી એકેય રૂપિયો મળ્યો નથી.